14 Idiay Iconio, simrek da Pablo ken Bernabe iti sinagoga dagiti Judio ket nagsayaat ti panagsaoda nga uray la adu a Judio ken Griego ti nagbalin a manamati.2 Ngem dagiti Judio a saan a namati sinugsogan ken inimpluensiaanda dagiti tattao kadagiti nasion a bumusor kadagiti kakabsat.+3 Gapuna, nabayag a nagyanda idiay Iconio ket iti autoridad ni Jehova,* situtured nga inkasabada ti mensahe maipapan iti nagpaiduma a kinaimbagna ken impalubosna nga agaramidda kadagiti pagilasinan ken nakaskasdaaw a bambanag.*+4 Ngem nabingay ti adu a tattao ti siudad; adda dimmasig kadagiti Judio ken adda met kadagiti apostol.5 Idi pinanggep dagiti tattao kadagiti nasion ken dagiti Judio agraman dagiti agtuturayda a dangran ken uboren ida,+6 naipadamag dayta kadakuada, ket nagkamangda kadagiti siudad ti Licaonia, Listra, ken Derbe, ken kadagiti lugar iti aglawlaw.+7 Intultuloyda nga impakaammo sadiay ti naimbag a damag.8 Idiay Listra, adda nakatugaw a lalaki a nayanak a pilay ken saan a pulos nakapagna.9 Dumdumngeg a naimbag iti ibagbaga ni Pablo. Idi napaliiw ni Pablo a mamati ti lalaki a mapaimbag,+10 imbagana a sipipigsa: “Tumakderka.” Timmakder ti lalaki ket nagpagnapagna.+11 Idi nakita dagiti tattao ti inaramid ni Pablo, impukkawda iti lengguahe a Licaonia: “Nagbalin a tao dagiti dios ket bimmabada kadatayo!”+12 Inawaganda ni Bernabe iti Zeus, ken ni Pablo iti Hermes, ta isu ti ad-adda nga agsasao.13 Ti padi ni Zeus, nga adda templona iti pagserkan ti siudad, ket nangipan kadagiti kalakian a baka ken korona* kadagiti ruangan ken kayatna ti agdaton a kadua dagiti tattao.14 Ngem idi naammuan dayta dagiti apostol a da Bernabe ken Pablo, pinisangda dagiti badoda ket nagdardarasda a napan kadagiti tattao sa impukkawda:15 “Apay nga ar-aramidenyo dagitoy? Tattaokami met nga addaan pagkapuyan a kas kadakayo.+ Ibagbagami ti naimbag a damag kadakayo, tapno tallikudanyo dagitoy nga awan serserbina a banag ket agdayawkayo iti sibibiag a Dios, a nangaramid iti langit, daga, ken baybay agraman ti amin a banag a linaonda.+16 Kadagiti napalabas a henerasion, pinalubosanna ti amin a nasion a mangaramid iti kaykayatda,+17 ngem nangted iti panangsaksi iti bagina+ babaen ti nasayaat nga ar-aramidna, nga ipapaayannakayo iti tudo manipud langit ken adu nga apit,+ a pempennekennakayo iti taraon ken parparagsakenna ti pusoyo.”+18 Uray imbagada dagitoy, saanda latta a nalapdan dagiti tattao nga agdaton kadakuada.19 Ngem dimteng dagiti Judio manipud Antioquia ken Iconio ket sinugsoganda dagiti tattao.+ Inuborda ni Pablo ken ginuyodda nga inruar iti siudad, ta impagarupda a natayen.+20 Nupay kasta, idi pinalikmutan dagiti adalan, timmakder ket simrek iti siudad. Iti sumaganad nga aldaw, kaduana ni Bernabe a napan idiay Derbe.+21 Idi naikasabadan ti naimbag a damag iti dayta a siudad ken adu ti nagbalin nga adalan, nagsublida idiay Listra, Iconio, ken Antioquia.22 Pinabilegda sadiay dagiti adalan,+ ket pinaregtada ida nga agtalinaed iti pammati sa imbagada: “Masapul a sumrektayo iti Pagarian ti Dios babaen ti adu a rigat.”+23 Nangdutokda pay kadagiti panglakayen iti tunggal kongregasion.+ Nagkararag ken nagayunarda,+ ket intalekda ida ken Jehova,* ta namatida kenkuana.24 Kalpasanna, limmabasda idiay Pisidia ket nakadanonda idiay Pamfilia,+25 ket idi naipakaammodan ti mensahe idiay Perga, napanda idiay Attalia.26 Manipud sadiay, naglayagda nga agpa-Antioquia, ket sadiay nga impakita ti Dios ti nagpaiduma a kinaimbagna kadakuada gapu iti trabaho a nairingpasda.+27 Idi nakasangpetdan ken naummongdan ti kongregasion, insalaysayda ti adu a banag nga inaramid ti Dios babaen kadakuada, nga inlukatna kadagiti nasion ti ruangan tapno awatenda ti pammati.+28 Isu a nabayag a nakikaduada kadagiti adalan.
ilo_Latn